**Dodatok č. 1 k Všeobecne záväznému nariadeniu č. 5/2011 o Prevádzkovom poriadku pohrebiska obce Čierna Voda**

Obecné zastupiteľstvo v Čiernej Vode podľa § 6 ods. 1 zákona č. 369/1990 Zb. o obecnom zriadení a o zmene a doplnení niektorých zákonov a v zmysle § 18 ods. 2 zákona č. 131/2010 Z. z. o pohrebníctve v y d á v a Dodatok č. 1 k VZN č. 5/2011 Prevádzkový poriadok pohrebiska obce Čierna Voda (Ďalej len Dodatok)

**Článok 11**

**11.1. CENNÍK SLUŽIEB**

1. Prepožičanie užívacieho práva na hrobové miesto – prenájom hrobového miesta na 10 r.

Za nájom jednohrobového miesta /10 rokov 10,00 €

Za nájom dvojhrobového miesta /10 rokov 20,00 €

Za nájom trojhrobového alebo viachrobového miesta /10 rokov 30,00 €

Za nájom na detský hrob /10 rokov 5,00 €

**Článok 12**

**12.1. PRIESTUPKY A POKUTY**

1. Priestupku na úseku pohrebníctva sa dopustí ten, kto:

a) nedodržiava ustanovenia prevádzkového poriadku pohrebiska, ktoré sa týkajú povinností nájomcu

hrobového miesta,

b) neužíva hrobové miesto podľa nájomnej zmluvy,

c) neudržiava prenajaté hrobové miesto v poriadku na vlastné náklady,

d) písomne neoznámi prevádzkovateľovi pohrebiska všetky zmeny údajov, ktoré sú potrebné na

vedenie evidencie

e) neudržiava poriadok na pohrebisku,

f) nedodržiava ustanovenia prevádzkového poriadku pohrebiska, ktoré sa týkajú povinností

návštevníkov,

g) nezachováva dôstojnosť pohrebiska.

2. V prípade prekročenia hraníc základných rozmerov hrobového miesta podľa článku 8 – 8.2. Stavby na pohrebisku, ods. 2 VZN č. 5/2011 sa stanovuje za každý začatý m2 jednorazová pokuta 66,00 €.

**Článok 13**

**13.1. ZÁVEREČNÉ USTANOVENIA**

Ostatné ustanovenia VZN obce Čierna Voda č. 5/2011 o prevádzkovom poriadku pohrebiska obce Čierna Voda sa nemenia.

Obecné zastupiteľstvo schválilo Dodatok č. 1 k  VZN obce Čierna Voda č. 5/2011 dňa 28.11.2019 uznesením č. 10/OZ/28/11/2019.

Tento dodatok nadobúda účinnosť **1. januára 2020.**

Mgr. Zuzana Csadyová

starostka obce

Vyvesené dňa: 29.11.2019